google/wiki40b huggingface dataset:
Friendly Persuasion

«Friendly Persuasion» er en populærmusikksang, skrevet av Dimitri Tiomkin (melodi) og Paul Francis Webster (tekst). Den ble publisert i 1956 og forekom i filmen med samme navn fra samme år. Den fikk i 1957 en Academy Award-nominering i kategorien «Best Song».
Den best kjente versjonen ble spilt inn på singlen Dot 45-15490 i 1956 av Pat Boone. En annen innspilling med The Four Aces, på singlen Decca 9-30041, fulgte etter Boones in 1956. Den lå som høyest som # 45 på Billboards popliste.

Norsk versjon

Arne Bendiksen har skrevet en norsk tekst. Norsk tittel er «Blir du min».
Chilensk spansk

Chilensk spansk (spansk: español chileno) er en dialektgruppe av spansk som snakkes i Chile.
Den kjennetegnes blant annet av aspirasjon av fonemet /s/ i slutten av stavelser og av en palatal uttale ([ç], norsk kj-lyd) av fonemet /x/ før framre vokaler.

Chilenismo

Ord og uttrykk som skiller seg fra standardspråket forekommer i alle land og i alle språk, men i Chile har denne tendensen gått noe lengre enn vanlig. Relativt mange av ordene har sitt opphav i indianske språk i området, særlig fra mapuche og quechua, mens andre ord og uttrykk må klassifiseres som slang, dialektiske ord eller lånord med ikke-spansk opphav. Erstatningsordene er så innarbeidet i dagligtalen i Chile at selv folk med gode kunnskaper i standardspansk (castillansk) behøver innføring i det spesielle vokabularet før de kan kommunisere med letthet i Chile.
Av de hyppigst brukte ordene kan nevnes ¿cachái? (forstår du?), harto (mucho), caleta de (mucho), capaz (kanskje, være i stand til), al tiro (med en gang), de repente (noen ganger, plutselig, sannsynligvis), -po brukt som suffiks (avledet av pues for å understreke) i f.eks. sipo, nopo, yapo.
Personer omtales ofte litt nedsettende som hueón (hannkjønn) eller hueona (hunkjønn), men mellom venner kan ordet benyttes spøkefullt uten at noen trenger å bli fornærmet. Det at ordet hueón blir brukt vennskapelig har ført til at det har mistet mye av sin spydspiss. Et objekt i verden blir omtalt som hueá. I ytringen «Ese hueón habla puras hueás», får hueás betydningen tull på norsk.
Chucha er et av de mest høyfrekvente ord i Chile, og det er i liten grad er gjenstand for sosiolektiske grenser. Por la chucha eller bare chucha er interjeksjoner som benyttes ved irritasjon og sinne, tilsvarende vårt for pokker, for faen eller bare pokker, men dessuten benyttes det som et spontant utbrudd når man plutselig står overfor noe beundringsverdig, eller noe overraskende. At ordet egentlig refererer til kvinnens kjønnsorgan gis lite oppmerksomhet.
Unge på sosiale medier benytter en annen skrivemåte på ord som for eksempel chucha og hueón. Et eksempel: ¿Puta la wea, que te pasa weón, por la xuxa?.
Aulacopus

Utseende

En middelsstor (ca. 30 millimeter), brunsvart til svart trebukk, forholdsvis liten til Prioninae å være. Pannen har en grunn fure i midten. Antennene er kortere enn kroppen. Pronotum er trapesformet, litt bredere enn langt, med et par store, blanke knøler ved midten som danner et karakteristisk mønster og fint sagtakket ytterkant. Dekkvingene er grovt og tett punkterte, hver dekkvinge har fem opphøyde lengderibber.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster.

Utbredelse

Arten er utbredt over hele Afrika sør for Sahara.
Poitou

Poitou var en av Frankrikes 33 historiske provinser. Hovedstaden var Poitiers. Regionen Poitou ble kalt Thifalia eller Theiphalia på 500-tallet. Poitou ligger i vestlige Frankrike, men utgjorde i løpet av middelalderen en del av Aquitaine og hadde Poitiers som hovedstad hvor hertugene av Poitiers hadde bolig. Fra Poitou kom Huset Lusignan.
Det er et sumpland kalt for Poitevin-sumpen (fransk Marais Poitevin) ved bukten Poitou på vestkysten av Frankrike, rett nord for La Rochelle.
Mange av akadianerne som bosatte seg i hva som i dag er Nova Scotia i den nye verden i 1604 og senere i New Brunswick kom fra regionen Poitou. Etter at akadianerne ble deportert av engelskmennene i begynnelsen av 1755 var det en rekke av disse som tilflukt i Poitou. En stor andel av disse flyktningene migrerte også til Louisiana i 1785 og i de senere årene ble kjent som cajanere.

Poitou-esler

Det finnes også en lodden rase av esler som ble frambrakt i region kjent som Poitou. Disse er velkjente for deres vennlige vesen og store bruksområde.
Microphysidae

Utseende

Små (1 – 3 mm), gjerne brunlige teger. Særlig nymfene er påfallende pæreformede sett ovenfra. Hodet er lengre enn bredt, med små fasettøyne. Hos de palearktiske artene er det stor forskjell mellom kjønnene: hannene er gjerne slanke og langvingede, hunnene trinne med reduserte vinger. De artene som lever i Nord-Amerika har mye mindre forskjeller mellom kjønnene.

Levevis

Microphysidae finnes ofte på barken av trær, sørlig om den er kledt med lav og moser. De er rovdyr som lever av ulike små leddyr, for eksempel midd og spretthaler. De kan også finnes mellom løvstrø på bakken. Vanligvis finner man ikke kjønnene sammen, hanner og hunner har muligens noe forskjellig biologi.
Temecla

Utseende

Middelsstore stjertvinger med to ganske korte stjerter på bakvingen. Oversiden hos hannene er blågrønn-metallisk med smalt svarte ytterkanter, undersiden er ganske mørk brunlig med mørke tverrstriper.

Utbredelse

Disse artene lever i Sør- og Mellom-Amerika, fra Guatemala til Bolivia.
Animorphs

Animorphs er en serie science fiction-bøker for barn og ungdom skrevet av den amerikanske forfatteren K.A. Applegate. Serien ble avsluttet med bok nr. 54, som kom på norsk i desember 2003. Det er har også blitt gitt ut noen spin-off bøker fra samme forfatter (Megamorphs), som går dypere inn i forhistorien til noen av karakterene.

Morferne

De fem ungdommene Jake, Cassie, Marco, Rachel og Tobias bli oppsøkt av romskipet til den andalittiske krigerprinsen Elfangor-Sirinial-Shamtul. Han gir ungdommene evnen til å morfe og bli hamløpere, det vil si at man kan bli til et hvilket som helst dyr ved hjelp av DNA. Han forteller også om grunnen: Jerkene, en art av parasitter har tenkt å invadere jorda. De kryper inn i menneskenes øreganger og tar fullstendig kontroll over dem. Mange mennesker er allerede kontrollører. Det blir flere og flere for hver dag. Nå må Jake, Cassie, Marco, Rachel og Tobias kjempe alene mot milliarder av jerker med vertskropper fra alle mulige planeter, bare bevæpnet med morfeevnen. Heldigvis møter de en annen andalitt som hjelper dem videre. Men er det nok? Og de kan ikke fortelle det til noen. For hvem som helst, moren din, broren din, kjæresten din, kan være kontrollører. Absolutt hvem som helst.

Andalittene

Andalitter er en firbeint rase fra verdensrommet. De har menneskelig overkropp og underkroppen til en hjort (se Kentaur) og to spinkle armer med syv fingre. Hodet har menneskelig form, men har ingen munn og til nese har de tre vertikale sprekker. Øynene til andalittene er mandelformet. Oppå hodet har de i tillegg øyne på to stilker som de kan vri i alle retninger. Halen til andalittene kan minne om en skorpionhale. Halen er rask og dødelig og kan drepe med ett hogg. Kroppen er dekket av blå pels, men når de blir eldre, kan pelsen bli svak brun i det blå.
Andalittene har utviklet intelligens og individuell personlighet. F.eks. kan de bygge ting, utforske nye steder, tenke logisk og ha egne meninger. Andalittene er svært arrogante. De kan bli lett sinte, og noen ser ned på alle andre arter som ikke er som dem, f.eks. menneskene. Siden de ikke har munn, snakker andalittene ved hjelp av tanketale (telepati).
Andalitter er intelligente i forhold til menneskene. De har konstruert romfartøyer som kan reise til andre planeter og bygget svært avanserte våpen. Samtidig er de opptatt av å utforske fremmede planeter og livsbetingelser.
Megarididae

Utseende

Små, svarte teger. I likhet med flere andre grupper av Pentatomoidea dekker scutellum så godt som hele bakkroppen. De er hvelvede, blanke, kraftig punkterte og minner om biller av familien Leiodidae.

Levevis

Megarididae har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier. I alle fall noen av artene er knyttet til planter i myrtefamilien (Myrtaceae).
Slaget om Malaya

Slaget om Malaya ble satt igang 8. desember 1941, rett etter angrepet på Pearl Harbor. Den japanske 25. armé invaderte Britisk Malaya fra Fransk Indokina og Thailand. Japan startet også strategisk bombing av Singapore.
Den japanske invasjonen møtte motstand i det nordlige Malaya av det indiske III korps og flere britiske bataljoner. Den japanske 25. armé var tallmessig underlegen, men kompenserte det ved å konsentrere sine styrker. De japanske styrkene var overlegne i bruk av flystøtte ved angrep, panserstyrker, koordinering og hadde krigserfaring fra kampene i Kina. Det japanske flyvåpenet var også tallmessig underlegne, men overlegne kampfly som A6M Zero gjorde at japanerne fikk herredømme i luften. De allierte styrkene hadde ikke stridsvogner, noe som ga de en vesentlig dårligere posisjon.
I løpet av høsten 1941 forsterket Storbritannia forsvaret av Malaya med slagskipet HMS «Prince of Wales» og slagkrysseren HMS «Repulse» og fire jagere, benevnt «Styrke Z». De to store fartøyene ble raskt senket av japanske fly og derved var østkysten av Malaya sårbar for angrep fra japanske amfibiestyrker.
De raskt fremrykkende, japanske styrkene isolerte indiske enheter som forsvarte kysten og tvang dem til å overgi seg. Under fremrykkingen bruke også japanerne infanteri på sykkel, og lette stridsvogner, noe som ga høy mobilitet i de tette jungelområdene. Selv om flere allierte enheter ble satt inn i kampen ble de presset og hindret i å regruppere seg; og offensiven fortsatte mot Singapore. Byen var en viktig base og senter for det første, samlede, allierte kommandosenter i andre verdenskrig (American-British-Dutch-Australian Command – ABDACOM)
Den 31. januar 1942 trakk de siste allierte styrkene seg tilbake fra Malaya og ingeniørstyrker sprengte «Johor Causeway» som bandt sammen Johore på fastlandet og Singapore. 50 000 allierte soldater hadde blitt tatt til fange.
Haumea-familien

Haumea-familien er en gruppe av astronomiske objekter i Kuiperbeltet som antas å ha et felles opphav fra en kollisjon lengre tilbake i solsystemets historie. Det største kjente objektet i gruppen er dvergplaneten Haumea. Eksempler på andre objekter i gruppen er Haumeas to naturlige satellitter Hiʻiaka og Namaka, i tillegg til småplanetene (19308) 1996 TO66, (24835) 1995 SM55, (55636) 2002 TX300 og (86047) 1999 OY3.
Det som kjennertegner disse objektene, er at omløpsbanene har visse likheter med Haumea. Overflatene til disse objektene kjennetegnes ved at de inneholder store mengder vannholdig is og at de ikke inneholder komplekse organiske forbindelser.
Velkommen hjem Andres

Velkommen hjem Andres er et musikkalbum med Diaz, utgitt i 2003. Albumet lå fire uker på VG-lista og endte med 24.-plass som beste plassering.
Morningtown Ride

«Morningtown Ride» er en amerikansk vuggesang, skrevet av Malvina Reynolds i 1957.
Den ble sunget av The Limeliters, ei amerikansk sanggruppe ledet av Glen Yarbrough, på albumet Thorugh Children's Eyes (RCA Victor LSP 2512 (stereo), RCA Victor LPM 2512 (mono)), utgitt i 1962.
«Morningtown Ride» ble også spilt inn av The Seekers med Bobby Richards and his Orchestra på albumet Hide and Seekers (Music for Pleasure MFP 1301), utgitt i 1964.
Sangen ble senere utgitt på singlen Columbia DB 6080, produsert av Tom Springfield.
Reynolds selv spilte den inn på albumet Artichoks, Griddle Cakes, and Other Good Things (Pacific Cascade LPC-7018), utgitt i 1970.
Raffi spilte inn sangen på sitt album Baby Beluga (Rounder), som ble utgitt i 1980.
The Wiggles og Jimmy Little spilte også inn «Morningtown Ride» på albumet Wiggly Wiggly World (Lyon Group), utgitt i 2002.
Svenske Country Four spilte den inn under tittelen Vägen till Morgonstad.

Norske versjoner

Bernard og C.C. Bøyesen har skrevet norske tekster. Bernards versjon bærer tittelen er «Veien til morgengry». Nummes versjon heter «Ole Lukkeøye»

Listeplasseringer

The Seekers' versjon kom på den britiske singlelisten 22. november 1966 og lå der i femten uker med nummer to som høyeste plassering.
Sam Vokes

Klubbkarriere

Han ble født i Southampton og vokste opp i Lymington og den første klubben han spilte for var AFC Bournemouth, som den 5. desember 2006 vant en seier med 2-0 over Nottingham Forest FC. Hans første mål kom i en kamp som endte 1-1 mot klubben Gillingham FC den 16. desember det året. 
Vokes spilte vanligvis spiss og holdt seg til Bournemouth i 2007-2008 sesongen, til tross for at han samtidig var knyttet til flere forskjellige andre engelske klubber, blant annet Newcastle United FC, Aston Villa FC, Everton FC og Celtic FC. Vokes fungerer for det meste som innbytter. Likevel bidrar han med en rekke viktige mål som har hjulpet laget hans til opprykk til Premier League.
For å få mer spilletid på banen dro Vokes på lån til League One-klubben Leeds United FC i oktober 2009 fram til nyttår, og gjorde sin debut for Leeds i en 2-1 seier over Norwich City FC den 19. oktober. Han scoret en gang for denne klubben under en kamp mot Bristol Rovers FC. I mars 2010 kom han inn som innbytter i 1-0 tapet mot Manchester United FC og misbrukte en mulig sjanse til å utligne. Han har underskrevet en kontrakt med Molineux-klubben som varer frem til sommeren 2013. Den 5. august 2010 ble han lånt til Championship-laget Bristol City FC.

Internasjonal karriere

Vokes har blitt ett etablert medlem av det walisiske landslaget, som han også har representert på U21-nivå. Vokes scoret sitt første internasjonale mål da han sørget for at laget vant 1-0 over Aserbajdsjan i 2010 under kvalifiseringskampen til Fotball-VM den 6. september 2008. Han kom på banen som innbytter i en vennskapskamp mot Skottland den 14. november 2009. 
Han ble tatt ut i Wales EM-tropp til EM i Frankrike 2016.
Murray Gill kraftverk

Murray Gill kraftverk er et gasskraftverk med noe oljefyring i delstaten Kansas i det sentrale USA. Det har en installert produksjonskapasitet på 349 MW, fordelt på 4 blokker / turbiner. Dette er delstatens sjette største termiske kraftverk målt etter installert produksjonseffekt.
Anlegget ble bygget ut i årene 1952–1959. Brenselkilden er naturgass, men én turbin fyres også med råolje.
Sverre Bjerkan

Utdanning

Sverre Bjerkan  tok realartium i 1883, studerte kjemi og realfag før han var elev i to år ved Den Kongelige kunst og haandverk skole i Christiania. Han begynte i fotolære hos Lars Bach i 1891 og ble der i ca to år.

Yrkeskarriere

Sverre Bjerkan  arbeidet først som lærer ved middelskolen i Steinkjer høsten 1887 før han etablerte eget fotostudio på Verdal i 1896. Høsten 1899 flyttet han virksomheten til Levanger og etablerte seg her i august 1900. I 1910 startet han i fellesskap med to andre den første kinoen i Levanger. I 1916 overtok kommunen driften, mens han fortsatte som bestyrer. Fra 1919 til 1935 var han også tegnelærer ved Levanger tekniske aftenskole. Firmaet ble i 1938 overdratt til sønnen Christian Andreas Bjerkan.

Fotosamlingen

Fotostudioet til Bjerkan ble lagt ned på 1970-tallet og negativsamlingen på ca 63 000 motiver samt ca 450 fotohistoriske gjenstander fra atelieret ble overtatt av Levanger kommune. Levanger kommune overdro bildene til Stiftelse Levanger Museum og bidro med dette til etableringen av fotoavdelingen på Levanger Museum i 1984, nå Levanger Fotomuseum. 
En del av Sverre Bjerkans bilder er gjort tilgjengelige på Digitalt Museum.
Paul J. Crutzen

Bakgrunn

Etter gymnaset gjenomgikk Crutzen en treårig ingeniørsutdannelse (hvorav ett år var teknisk praktikum) i vei- og vannkonstruksjoner på yrkeshøyskolenivå (Middelbare Technische School).

Karriere, videreutdannelse

Fra 1954 til 1958 arbeidet han ved Amsterdam bys brokonstruksjonsbyrå. I februar 1958 flyttete han og finske hustru Terttu Soininen til Sverige og bosatte seg i Gävle, der Crutzen fant seg et byggingeniørsarbeid ved et konstruksjonsbyrå. Samme år søkte han et arbeide som programmerer ved den meteorologiske institusjon ved Stockholms högskola og fikk det. 1 juli 1959 tiltrådte han der, hvor Bert Bolin nylig hadde etterfolgt Carl-Gustaf Rossby som institusjonens professor. Crutzen utførte allehånde programmeringsoppgaver, blant annet for tidlige numeriske modeller för væerprognoser, skrevna i maskinkode.
Parallellt med arbeidet tok han del av samme undervisning som institusjonens studenter, og i 1963 kunne han ta en filosofie kandidat-eksamen i matematikk, matematisk statistikk og meteorologi ved Stockholms universitet. Derimot studerte han ikke fysikk eller kjemi, ettersom disse emner krevde omfattende nærvær vrd laborasjoner som ikkr lot seg kombinere med hans programmeringsarbeide. Han fortsatte deretter med forskerstudier til en filosofie licentiateksamen, som han avla i 1968. 
I stedet for å fortsette med væerprognosrmodeller innrettet han sitt forskningsarbeide på mer kjemiske spørsmålsstillinger i form av ozon i stratosfæren, etter å ha blitt intressert i dette i midten av 1960-tallet. I 1973 ble han filosofie doktor ved Stockholms universitet.
Under hele sin tid i Sverige forble han nederlandsk statsborger.

Forskning om ozon

I jordens atmosfære finnes det små mengder ozon, en gass  hvis molekyler består av tre oksygenatomer  (O₃). Til tross for at ozon forekommer i små  mengder, spiller den en ytterst fundamental rolle for livet på jorden.  Ozonet, sammen med den vanlige oksygengassen  (O₂), absorberer størstedelen av sollysets  ultrafiolette stråling og hindrer dermed den  farlige strålingen i å nå jordoverflaten. Uten dette beskyttende  ozonlaget i atmofæren ville dyr og planter ikke kunne eksistere på land.
Crutzens, Molinas og Rowlands forskning klargjorde hvordan ozon ble  dannet og brutt ned gjennom kjemiske prosesser i atmosfæren. De viste  også hvor følsomt ozonlaget er mot påvirkning fra menneskelige utslipp  av ulike gasser i atmosfæren.   Gjennom å tidlig advare mot følgene av  for eksempel ukontrollerte utslipp av freoner, startet de en debatt  som senere ledet til en lovfestelse mot slike utslipp i mange land.
USA-mesterskapet i friidrett 2015

USA-mesterskapet i friidrett 2015 ble arrangert fra 25. til 28. juni 2015, i Eugene i Oregon.
På stram line

Handling

Wes Block er en detektiv i drapsavsnittet hos New Orleans-politiet som får i oppdrag å løse en rekke seksualrelaterte drap på prostituerte i byens franske kvarter. Felles for de drepte er at de var kjent for å like sadomasochistisk sex. Wes får god hjelp i etterforskningen av den kvinnelige psykologen Beryl. Underveis blir han skremt når han oppdager likhetene mellom seg selv og morderen; han har selv sansen for sadomasochistisk sex og har samtidig hatt et forhold til flere av kvinnene som er myrdet. Han og morderen kommer stadig nærmere hverandre.

Om filmen

På stram linje ble innspilt høsten 1983 i New Orleans. Eastwood var en av filmens produsenter. Han tok også over mye av regien.
Filmen ble forholdsvis godt mottatt av anmelderne. Den har fått 83 % på Rotten Tomatoes. Filmkritikeren Roger Ebert gav den 3,5 av 4 stjerner.
I Norge fikk den blandet mottakelse. Dagsavisen gav den terningkast fem, VG tre og Dagbladet to. 
Filmen innbragte 48 millioner dollar i USA og havnet på 13-plass over de mest innbringende filmene i USA i 1984.
Osceola County (Iowa)

Navn

Fylket er oppkalt etter seminolehøvdingen Osceola.
Taraji P. Henson

Personlig liv

Hun har en sønn som heter Marcel (f. 1995). Faren til barnet, som var hennes ungdomskjæreste, døde uventet to år senere.

Karriere

Henson har spilt i flere kjente filmer, som Four Brothers (2005), Smokin' Aces (2006), David Finchers Den fantastiske historien om Benjamin Button (2008), Date Night (2010), Harald Zwarts The Karate Kid (2010) og Tom Hanks' Det er aldri for sent, Larry Crowne (2011).
Hun ble Oscar-nominert i kategorien for beste skuespillerinne i en birolle for sin innsats i Den fantastiske historien om Benjamin Button i 2009.
Kruttrøyk

Om serien

Serien ble i 1958 tildelt Emmy-prisen for beste dramaserie.

Seertall

Serien var det mest sette programmet i USA i sesongene 1957/58, 1958/59, 1959/60 og 1960/60. I begynnelsen av 1960-årene sank populariteten betraktelig, men fra midten av tiåret var den igjen blant de mest sette TV-programmene. På begynnelsen av 1970-tallet begynte seertallene atter å dale.

TV-filmer

Den ble etterfulgt av fire TV-filmer:  Gunsmoke: Return to Dodge (1987), Gunsmoke: To the Last Man (1992), Gunsmoke: The Long Ride (1993) og Gunsmoke: One Man's Justice (1994). James Arnes medvirket i alle.

Radio

Serien var opprinnelig en radioserie som gikk fra 1952 til 1961. I denne versjonen ble hovedrollene spilt av William Conrad (som Marshal Matt Dillon); Howard McNear (som Doc Charles Adams); Georgia Ellis (som Kitty Russell) og Parley Baer (som Dillons assistent Chester Proudfoot).
Thoothukudi (distrikt)

Demografi

Ved folketellingen i 2011 var det 1 738 376 innbyggere i distriktet, mot 1 572 273 i 2001. Den urbane befolkningen utgjør 50,15 % av befolkningen.
Barn i alderen 0 til 6 år utgjorde 9,81 % i 2011 mot 11,73 % i 2001. Antallet jenter i den alderen per tusen gutter er 970 i 2011 mot 953 i 2001.
Polestar 2

Polestar 2 (2019–) er en elektrisk familiebil fra svenske Volvo Personvagnar, men som er eid av kinesiske Geely.
Den har to elektriske motorer som gir 150 kW på hver aksel, så det blir firehjulsdrift. Med tilsammen 300 kW og 78 kWh batteri, ombordlader på 11kW og hurtiglader opp mot 150 kW antas den å få omtrent 500 kilometer rekkevidde. Den har krok og er omtrent som den amerikanske kombikupeen Tesla Model 3. Polestar 2 produseres fra og med februar 2020 ved Geelys fabrikk i kinesiske Luqiao.
Minnesang om polfareren Oskar Omdal

«Minnesang om polfareren Oskar Omdal» er en vise som omhandler Oskar Omdal som levde fra 1895 til 1927. Omdal var med Roald Amundsen på hans Nordpolekspedisjoner (Alaskaekspedisjonene 1922/1923 og 1925 og 1926). Han omkom under et forsøk på å fly over Atlanteren. Melodien til denne visa er «Tordenskjoldsangen», bortsatt fra de to siste vers som synges til «Jeg har båret lerkens vinger»
Gösta Åqvist

Liv

Han var sønn av direktør Ernst Åqvist (1875–1943) og Lillie Christine Hallberg. Etter å ha blitt jur.kand. fra Uppsala Universitet i 1929 ble han ansatt i familiens skofabrikk Oscaria, hvor han var administrerende direktør fra 1943 til 1967. I mellomtiden ble han jur.lic. i 1964 og tok doktorgraden for en avhandling om Frieden und Eidschwur i 1969. Fra 1969 til 1971 var han dosent ved Stockholms universitet. I 1971 ble han utnevnt til professor i rettshistorie ved Universitetet i Oslo som Knut Robberstads etterfølger. Han gikk av fra denne stillingen i 1975.
Åqvist var medlem av den svenske Riksdagen for Folkpartiet fra 1949 til 1953. Han var medlem av landstinget i Örebro fra 1954 til 1966.
Vivil Idrettslag

VIVIL IL er Norges største idrettslag for utviklingshemmede og holder til i Bærum. Laget ble stiftet 11. desember 1978 og har siden den dagen hatt en jevn vekst.
Lagets formål er «ved samarbeid og kameratskap, å fremme idrett i sunne former, slik at idretten blir et ledd i den fysiske, psykiske og sosiale habilitering og et middel til bedring av helsen».
VIVIL IL har ukentlige treninger innenfor følgende grupper: Fotball, håndball, ski og friidrett, svømming, rullestoldans, trim og boccia, allidrett og barnegruppe. I tillegg finnes en turmarsjgruppe som er med på forskjellige turmarsjer gjennom året.
Ved siden av det idrettslige aspekt fokuserer VIVIL IL på det sosiale. Laget arrangerer medlemskvelder, julebord, vinteraktivitetsdag og Vivil-lekene. I tillegg er de ulike gruppene med på forskjellige turneringer som Special Olympics, Landsturneringen i håndball og fotball, Østlandsserien, Norgesserien i Boccia m.m.